Bagdad Café - Wikipedia
108 min. (Duits)
95 min. (Engels)
Bagdad Café (ook bekend as Out of Rosenheim) is ’n Duitse rolprent van 1987 wat deur Percy Adlon geregisseer is. Dit is ’n komedie wat by ’n afgeleë vulstasie, padkafee en motel in die Mojave-woestyn in Kalifornië afspeel. Dit handel oor twee vroue wat kort tevore van hul mans vervreemd geraak het en die vriendskap wat tussen hulle ontstaan.
Die Duitse toeris Jasmin Münchgstettner (Sägebrecht) van Rosenheim en haar man baklei terwyl hulle deur die woestyn reis. Sy storm uit die motor en loop na ’n afgeleë vulstasie en kafee, wat bedryf word deur ’n rateltaai en humeurige Brenda (Pounder), wie se eie man kort daarna ná ’n rusie die pad vat. Jasmin huur ’n kamer in die aangrensende motel. Brenda vertrou aanvanklik nie die buitelander nie, maar raak later met haar bevriend en laat haar toe om in die kafee te werk.
’n Verskeidenheid kleurryke karakters besoek die kafee, onder andere ’n vreemde Hollywoodse oudverwer van rolprentstelle (Palance) en ’n glansryke tatoe-kunstenaar (Kaufmann). Met die vermoë om stilweg aanklank te vind by elke besoeker aan die kafee, aangehelp deur ’n passie vir skoonmaak en towerkunsies, het Jasmin gaandeweg ’n invloed op die kafee en almal daarin.
Marianne Sägebrecht - Jasmin Münchgstettner
C.C.H. Pounder - Brenda
Jack Palance - Rudi Cox
Christine Kaufmann - Debby
Die prent het positiewe resensies gekry. Dit het ’n positiewe reaksie van 88% gekry op Rotten Tomatoes. Dit was ook by die loket ’n treffer en het in Amerika $3,59 miljoen verdien.
↑ Goldstein, Patrick (25 Mei 1995). "Percy Adlon's Trek to 'Bagdad Cafe' - Los Angeles Times". Articles.latimes.com. Besoek op 26 Junie 2012.
↑ Thomas, Kevin (25 Mei 1995). "MOVIE REVIEW: 'Bagdad Cafe' Serves Endearing and Quirky Version of America - Los Angeles Times". Articles.latimes.com. Besoek op 26 Junie 2012.
↑ Maslin, Janet (22 April 1988). "Movie Review - Bagdad Cafe - Review/Film; Exotic U.S. In Bavarian Perspective - NYTimes.com". Movies.nytimes.com. Besoek op 26 Junie 2012.
↑ "Bagdad Cafe - Reviews". Rogerebert.suntimes.com. 9 September 1988. Besoek op 26 Junie 2012.
↑  box office mojo, Bagdad Café, URL besoek op 3 Februarie 2014
↑ Klady, Leonard (8 Januarie 1989). "Box Office Champs, Chumps: The hero of the bottom line was the 46-year-old 'Bambi' - Page 2 - Los Angeles Times". Articles.latimes.com. Besoek op 26 Junie 2012.
Bagdad Café by Rotten Tomatoes
Bagdad Café by Time Out
Bagdad Café in die Internet-rolprentdatabasis
Ontsluit van "https://af.wikipedia.org/w/index.php?title=Bagdad_Café&oldid=1970887"
Die bladsy is laas op 7 April 2019 om 17:32 bygewerk.